ຕອນເຊົ້າວັນທີ 8 ມິຖຸນາ, ຢູ່ຮ່າໂນ້ຍ, ທີ່ກອງປະຊຸມສະໄໝສາມັນເທື່ອທີ 9, ສະພາແຫ່ງຊາດຊຸດທີ XIV ໄດ້ຮັບຮອງເອົາມະຕິໃຫ້ສັດຕະຍາບັນການເຂົ້າຮ່ວມສົນທິສັນຍາເລກທີ 105 ຂອງອົງການແຮງງານສາກົນ ກ່ຽວກັບການລົບລ້າງການບີບບັງຄັບແຮງງານ. ເນື່ອງໃນໂອກາດນີ້, ອົງການແຮງງານສາກົນ (ILO) ໄດ້ສະແດງຄວາມຊົມເຊີຍຕໍ່ການຕັດສິນໃຫ້ສັດຕະຍາບັນສົນທິສັນຍາດັ່ງກ່າວ. ບາດກ້າວນີ້ຈະນຳຍອດຈຳນວນສົນທິສັນຍາພື້ນຖານຂອງ ILO ເຊິ່ງໄດ້ຮັບການໃຫ້ສັດຕະຍາບັນຈາກຫວຽດນາມຂຶ້ນເຖິງ 7/8 ສະບັບ.
ທ່ານນາງ Corrine Vargha ຫົວໜ້າຄະນະມາດຕະຖານແຮງງານສາກົນ ຂອງ ILO ປະຈຳເຊີແນວ (ສະວິດ) ໄດ້ຍ້ອງຍໍຊົມເຊີຍການຕັດສິນດັ່ງກ່າວຂອງຫວຽດນາມ, ແລະຖືວ່າ ຫວຽດນາມພວມພິສູດຄຳໝັ້ນສັນຢ່າງແຮງໃນວິວັດການຕໍ່ສູ້ຕ້ານການບີບບັງຄັບແຮງງານໃນທຸກໆຮູບແບບ. ເລື່ອງໃຫ້ສັດຕະຍາບັນຍິ່ງມີຄວາມໝາຍສຳຄັນໃນສະພາບການບັນດາຕົວເລກຄາດຄະເນທົ່ວໂລກຂອງ ILO ສະແດງໃຫ້ເຫັນຄວາມຈຳເປັນຕ້ອງໃນການປະຕິບັດບັນດາມາດຕະການລົບລ້າງການບີບບັງຄັບແຮງງານຢ່າງມີປະສິດທິຜົນ.
ບຸນຄົງ